gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7021, del 10-05-2013 (2013/4566)

Notificació a les persones interessades en l'expedient governatiu 2/2012, que prové de l'expedient governatiu número 50/2012, de la Sala de Govern del Tribunal Superior de Justícia de la Comunitat Valenciana, sobre destrucció de vehicles.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7021

Data del DOGV
:   10-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4566


Organisme emissor
:   Deganat dels Jutjats de València

Tipus de document
:   Anunci

Notificació a les persones interessades en l'expedient governatiu 2/2012, que prové de l'expedient governatiu número 50/2012, de la Sala de Govern del Tribunal Superior de Justícia de la Comunitat Valenciana, sobre destrucció de vehicles. [2013/4566]  
Luciano Borges Alejo, secretari del Deganat dels Jutjats de València, faig saber:  
Que en este Deganat se seguix l'expedient governatiu número 2/2012, que prové de l'expedient governatiu número 50/2012, de data 8 de febrer 2012, seguit per la Secretaria de Govern del Tribunal Superior de Justícia de la Comunitat Valenciana, i en virtut de l'Acord número 43, de la dita Sala de Govern del Tribunal Superior de Justícia de la Comunitat Valenciana, s'ha disposat la destrucció dels vehicles que es detallen, que no tenen cap valor segons taxació pericial i no han sigut reclamats pels seus legítims propietaris. S'hi adjunta la llista corresponent.  
Este edicte servix de notificació, pel termini d'un mes, a fi que els interessats hi puguen al·legar el que estimen oportú.  
  
València, 2 de maig de 2013.- El secretari del Deganat: Luciano Borges Alejo.  
  
  

Diari Oficial de la Generalitat Valenciana


Sumari del DOGV 7149, del 11-11-2013 (2013/10264)

Notificació de la sentència dictada en el procediment ordinari número 1460/2011.
--------------------------------------------------------------------------------

### Dades del document

Número de DOGV
:   7149

Data del DOGV
:   11-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10274


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el procediment ordinari número 1460/2011. [2013/10970]  
Míriam Muñoz Peiró, secretària judicial del Jutjat de Primera Instància número 21 de València, per mitjà d'este edicte faig saber que en este Jutjat se seguix el procediment ordinari amb el número 001460/2011, a instàncies de GAG Internacional, SL, representat per la procuradora María Jesús Martínez Redondo i assistit per la lletrada Lucía Martínez Cerezo, contra Amadeo Jarque Sarabia, sobre la reclamació d'una quantitat, i la magistrada jutgessa, Matilde Sabater Alamar, va ordenar, en el dia de la data, notificar la sentència dictada en estes actuacions al demandat que es troba en parador desconegut, Amadeo Jarque Sarabia. La dispositiva de la sentència, literalment, diu:  
«Dispositiva  
Estime parcialment la demanda interposada per l'entitat GAG Internacional, SL, contra Amadeo Jarque Sarabia, i condemne este últim a pagar la quantitat de 3.644,06 euros.  
Cada part ha de pagar les costes produïdes a instàncies seues i les comunes a mitges.  
Incloeu esta resolució en el llibre de sentències i deixeu-ne una testimoniança en les actuacions; notifiqueu-la a les parts i feu-los saber que esta no és ferma i que en contra es pot interposar un recurs d'apel·lació davant d'este Jutjat en el termini de vint dies, comptadors des de l'endemà de la notificació, de conformitat amb el que establixen els articles 458 i següents de la Llei d'Enjudiciament Civil.  
  
Esta és la meua sentència, que pronuncie, mane i firme».  
I, perquè valga d'edicte de notificació de la sentència al demandat, en parador desconegut, estenc este edicte, que es fixarà en el tauler d'anuncis d'este Jutjat i es publicarà en el Diari Oficial de la Comunitat Valenciana.  
  
València, 20 de setembre de 2013.- La secretària judicial: Míriam Muñoz Peiró.
Diari Oficial de la Generalitat Valenciana


Sumari del DOGV 6988, del 21-03-2013 (2013/2629)

Notificació de resolució de recurs d'alçada. Expedient sancionador número 462010SAT000957.
------------------------------------------------------------------------------------------

### Dades del document

Número de DOGV
:   6988

Data del DOGV
:   21-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2629


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de resolució de recurs d'alçada. Expedient sancionador número 462010SAT000957. [2013/2629]  
Per la present es notifica a les empreses que a continuació s'indiquen, a les quals la Inspecció Provincial de Treball va practicar actes d'infracció que van donar lloc a expedient sancionador, les resolucions dels quals van ser notificades i, resolts els recursos d'alçada, no van poder ser notificades les seues resolucions per haver desaparegut, haver canviat de domicili o altres causes anàlogues, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
  
  
  
A les empreses indicades se'ls fa saber que, en el termini de dos mesos a partir de la publicació d'este edicte, podran impugnar les resolucions directament davant de l'orde jurisdiccional social mitjançant demanda davant del Jutjat del Social competent territorialment (articles 10.4 i 69 de la Llei 36/2011, de 10 d'octubre, Reguladora de la Jurisdicció social) i a estos efectes podran examinar en el termini indicat l'expedient que es troba en la Direcció Territorial d'Economia, Indústria, Turisme i Ocupació de la província corresponent. Tot això sense perjuí de qualsevol altre recurs que es considere oportú.  
  
València, 6 de març de 2013.- El director general de Treball, Cooperativisme i Economia Social: Rafael Miró Pascual.
Diari Oficial de la Generalitat Valenciana


Sumari del DOGV 6989, del 22-03-2013 (2013/2690)

Notificació de la sentència dictada en el rotlle d'apel·lació número 849/2012.
------------------------------------------------------------------------------

### Dades del document

Número de DOGV
:   6989

Data del DOGV
:   22-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2690


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 849/2012. [2013/2690]  
La Secció Sexta de l'Audiència Provincial de València ha dictat, en el rotlle d'apel·lació número 849/2012, la sentència que té l'encapçalament i part dispositiva com seguix:   
«Rotlle d'apel·lació 2012-0849  
Sentència número 149  
València, 8 de març de 2013.   
La Secció Sexta de l'Audiència Provincial de València, integrada per María Mestre Ramos, ha vist el present recurs d'apel·lació, interposat contra la sentència de data 11 de juliol de 2012, recaiguda en actuacions de juí verbal 163/2012, tramitades pel Jutjat de Primera Instància número 1 dels de Mislata.  
Han sigut parts en el recurs, com a apel·lant demandant, Consuelo Carbonell Muñoz, representada pel procurador dels tribunals Pascual Pons Font i assistida del lletrat Javier Medina Valverde; apel·lada demandada, l'entitat mercantil Mapfre, SA, representada per la procuradora dels tribunals Gabriela Montesinos Martínez i assistida de lletrat Salvador Beneyto Rubio; apel·lada demandada, Noriss Emanuel Morosanu i Grabiel Alin Ciucanu, els quals no han comparegut en esta alçada.  
Dispositiva  
1. Estime el recurs d'apel·lació interposat per Conrado Carbonell Muñoz.   
2. Revoque parcialment la sentència de data 11 de juliol de 2012 i, en conseqüència, estime íntegrament la demanda interposada per Conrado Carbonell Muñoz, i condemne l'entitat mercantil Mapfre, SA, Noriss Emanuel Morosanu i Grabiel Alin Ciucanu a pagar a la part actora la quantitat de tres mil dos-cents setanta-dos euros amb cinquanta-nou cèntims (3272,59 €) pel principal, més interessos legals que seran per a l'entitat asseguradora els de l'article 20 de la LCS.  
3. En esta alçada no és procedent fer expressa condemna en costes processals; en primera instància s'imposen a la part demandada.  
4. Amb devolució del depòsit.  
Esta sentència no és ferma i en contra pot interposar-se recurs extraordinari per infracció processal o recurs de cassació per interés cassacional.  
Esta és la meua sentència, que pronuncie, mane i firme.»  
Esta sentència es publica en el Diari Oficial de la Comunitat Valenciana, a fi de notificar-la a la part incompareguda, Noriss Emanuel Morosanu i Gabriel Alin Ciucanu.  
  
València, 14 de març de 2013.- La secretària judicial: Eugenia Rosa Martín Landete.
Diari Oficial de la Generalitat Valenciana


Sumari del DOGV 7161, del 27-11-2013 (2013/11255)

ACORD de 15 de novembre de 2013, del Consell, pel qual s'autoritza una transferència de crèdits del capítol VII al capítol IV en la Conselleria d'Educació, Cultura i Esport, entre les línies de subvenció que financen l'entitat CulturArts Generalitat, per import d'1.792.000 euros. Expedient número 09.007/13-055.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7161

Data del DOGV
:   27-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11306


Data del document
:   15-11-2013

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 15 de novembre de 2013, del Consell, pel qual s'autoritza una transferència de crèdits del capítol VII al capítol IV en la Conselleria d'Educació, Cultura i Esport, entre les línies de subvenció que financen l'entitat CulturArts Generalitat, per import d'1.792.000 euros. Expedient número 09.007/13-055. [2013/11117]  
El Consell, en la reunió del dia 15 de novembre de 2013, va adoptar l'acord següent:  
A fi d'adequar els crèdits relatius a l'entitat CulturArts Generalitat a l'organització actual del Consell, i atendre exclusivament els gastos de personal originats en el procés de redimensionament de la plantilla d'esta entitat, derivat de les mesures adoptades en aplicació del Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, resulta necessari l'ajust entre les línies que la financen, en el programa 453.40 Arts Plàstiques i Escèniques.  
  
A este efecte, i en virtut del que disposen els articles 18 i 19 de la Llei de Pressupostos de la Generalitat per a l'exercici 2013, a proposta del conseller d'Hisenda i Administració Pública, el Consell  
  
ACORDA  
  
Primer  
S'autoritza la minoració de crèdit en l'aplicació pressupostària 28.57.45.080.46.7 per import d'1.792.000 euros, així com la minoració dels fons propis de la línia nominativa X0058, d'acord amb el detall següent:  
Segon  
S'autoritza l'augment de crèdit en l'aplicació pressupostària 65.08.21.718.86.8 per import d'1.792.000 euros, així com l'augment dels fons propis de la línia nominativa X0056, amb destinació exclusiva als gastos de personal de l'entitat, d'acord amb el detall següent:  
  
València, 15 de novembre de 2013  
  
El vicepresident i secretari del Consell,  
JOSÉ CÍSCAR BOLUFER
Diari Oficial de la Generalitat Valenciana


Sumari del DOGV 7006, del 18-04-2013 (2013/3553)

RESOLUCIÓ de 4 d'abril de 2013, de la Direcció General de Centres i Personal Docent, per la qual se cita els interessats en el procediment abreujat número 11/2013 per a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7006

Data del DOGV
:   18-04-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/3553


Data del document
:   04-04-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 4 d'abril de 2013, de la Direcció General de Centres i Personal Docent, per la qual se cita els interessats en el procediment abreujat número 11/2013 per a comparéixer en la via jurisdiccional. [2013/3553]  
El Jutjat Contenciós Administratiu número 5 de València ha reclamat d'esta unitat administrativa l'expedient referit al procediment que es descriu:  
Recurrent: Gloria Primitiva Escribano Ibáñez  
Interessats: els funcionaris docents interins als quals es va aplicar l'article 13.2 del Decret Llei 1/2012, de 5 de gener, del Consell, de mesures urgents per a la reducció del dèficit a la Comunitat Valenciana.  
Descripció: recurs contenciós administratiu interposat contra la Resolució de 23 d'octubre de 2012, de la subsecretària de la Conselleria d'Educació, Formació i Ocupació, per la qual es desestimen els recursos d'alçada presentats per funcionaris docents interins contra les resolucions de cessament en data 30 de juny de 2012, en aplicació de l'article 13.2 del Decret Llei 1/2012, de 5 de gener, del Consell, de mesures urgents per a la reducció del dèficit a la Comunitat Valenciana.  
  
Referència del tribunal:  
Procediment abreviat número 000011/2013  
D'acord amb el que preveu l'article 49 de la Llei reguladora de la Jurisdicció Contenciosa Administrativa, s'acorda remetre al jutjat l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho consideren convenient, per mitjà d'un escrit en la forma deguda, dirigit al Jutjat Contenciós Administratiu número 5 de València. Es fa constar, no obstant això, que la Generalitat, representada pels advocats de l'Advocacia General, compareix en estos recursos en defensa del manteniment de l'acte recorregut.  
  
  
València, 4 d'abril de 2013.- El director general de Centres i Personal Docent: Santiago Martí Alepuz.
Diari Oficial de la Generalitat Valenciana


Sumari del DOGV 6978, del 05-03-2013 (2013/2040)

Notificació d'acord d'iniciació. Expedient sancionador número COST/041113/3.
----------------------------------------------------------------------------

### Dades del document

Número de DOGV
:   6978

Data del DOGV
:   05-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2040


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'acord d'iniciació. Expedient sancionador número COST/041113/3. [2013/2040]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública notificació de l'acord d'iniciació de l'expedient sancionador que s'indica, instruït pel Servici d'Aeroports i Costes a les persones o entitats denunciades que a continuació s'indiquen, ja que s'ha intentat la notificació en l'últim domicili conegut i no s'ha pogut practicar.  
  
El corresponent expedient es troba en el Servici d'Aeroports i Costes, davant del qual els assistix el dret d'al·legar per escrit el que en la seua defensa estimen convenient, amb aportació de les proves que consideren oportunes, dins del termini de 10 dies hàbils comptats des de l'endemà de la publicació d'este edicte en el Diari Oficial de la Comunitat Valenciana.  
Transcorregut este termini, sense que s'haja fet ús del dret per a formular al·legacions i/o aportar proves, es dictaran les resolucions oportunes.  
  
Expedient: COST / 041113 / 3.  
Data denúncia: 16/03/2009: Llei 22/1988, de 28 de juliol, de Costes i el seu Reglament.  
Denunciat: María Esplugues Bañuls.   
Últim domicili conegut: 03887 Pego (Alacant) c/ Mestre Berenguer, 4.  
  
València, 13 de febrer de 2013.- L'instructor de l'expedient: José María Torner Borda.
Diari Oficial de la Generalitat Valenciana


Sumari del DOGV 6967, del 18-02-2013 (2013/1068)

Notificació de la sentència dictada en el procediment de pàtria potestat número 1770/2009.
------------------------------------------------------------------------------------------

### Dades del document

Número de DOGV
:   6967

Data del DOGV
:   18-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1068


Organisme emissor
:   Jutjat d'Instrucció número 2 d'Orihuela

Tipus de document
:   Edicte

Notificació de la sentència dictada en el procediment de pàtria potestat número 1770/2009. [2013/1068]  
Assumpte civil, família, pàtria potestat 001770/2009   
Demandant: Carolina Prieto López.   
Procuradora: Virtudes Valero Mora.   
Demandat: Scott Hamilton Samson.   
Procurador/a: -  
María José Carmona Valero, secretària judicial del Jutjat d'Instrucció número 2 d'Orihuela, faig saber:  
Que en este Jutjat i Secretaria a càrrec meu, es tramita el procediment de família, pàtria potestat 001770/2009, a instàncies de Carolina Prieto López, representada per la procuradora Virtudes Valero Mora, contra Scott Hamilton Samson, en el qual s'ha dictat la resolució que seguix, literalment, els termes que d'esta s'inserixen a continuació:  
  
«Dispositiva  
Privar Scott Hamilton Samson de la pàtria potestat que té sobre la menor C., i passa a tindre la pàtria potestat sobre esta únicament la mare, Carolina Prieto López.  
No pertoca fer un especial pronunciament en matèria de costes.  
Deduïu-ne una testimoniança literal d'esta sentència que quedarà en estes actuacions, i incloeu-ne l'original en el llibre de sentències civils d'este Jutjat.»   
I, en compliment del que s'ha ordenat, i tinga els efectes que pertoquen, expedisc este edicte perquè es publique en el tauler d'anuncis d'este Jutjat, en el Boletín Oficial del Estado i en el Diari Oficial de la Comunitat Valenciana.  
  
Orihuela, 14 de gener de 2013.- La secretària judicial: María José Carmona Valero.
Diari Oficial de la Generalitat Valenciana


Sumari del DOGV 7072, del 22-07-2013 (2013/7595)

Citació per compareixença per a notificació de la Resolució dictada en l'expedient sancionador de pesca marítima número 03-008/2012.
------------------------------------------------------------------------------------------------------------------------------------

### Dades del document

Número de DOGV
:   7072

Data del DOGV
:   22-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7595


Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Anunci

Citació per compareixença per a notificació de la Resolució dictada en l'expedient sancionador de pesca marítima número 03-008/2012. [2013/7595]  
D'acord amb les disposicions de l'article 61, en relació amb l'article 59, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb les modificacions introduïdes per mitjà de la Llei 4/1999, de 13 de gener, atés que no s'ha pogut realitzar la notificació corresponent al domicili de l'interessat per causa no imputable a esta Administració, amb este escrit se cita l'interessat, indicat a continuació, perquè comparega en el termini de 10 dies comptats a partir de l'endemà de la publicació de la present citació en el Diari Oficial de la Comunitat Valenciana, a què s'ha remés esta comunicació, a la seu d'esta Direcció Territorial de la Conselleria de Presidència i Agricultura, Pesca, Alimentació i Aigua, situada al carrer del Professor Manuel Sala, número 2, planta 3a, d'Alacant, en dies laborables de dilluns a divendres, i de 09.00 a 14.00 hores, a l'efecte de ser notificat dels actes relatius al procediment que s'indicarà, de la tramitació del qual són responsables estos servicis. Si, una vegada transcorregut este termini, no hi ha comparegut, es considerarà practicada la notificació corresponent des de l'endemà del seu venciment.  
  
Interessat Domicili Procediment  
Ángel Moreno Hernández  
DNI/CIF: 71501569W C/ Partidor, 13  
03769 La Vila Joiosa (Alacant) Resolució expedient núm. 03-008/2012  
  
  
Alacant, 10 de juliol de 2013.- L'instructor: Francisco Trillo González.
Diari Oficial de la Generalitat Valenciana


Sumari del DOGV 7022, del 13-05-2013 (2013/4544)

Notificació de la resolució d'un recurs d'alçada. Expedient sancionador número 462009SAT001574.
-----------------------------------------------------------------------------------------------

### Dades del document

Número de DOGV
:   7022

Data del DOGV
:   13-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4544


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de la resolució d'un recurs d'alçada. Expedient sancionador número 462009SAT001574. [2013/4544]  
Pel present edicte es notifica a les empreses que a continuació s'indiquen, a les quals la Inspecció Provincial de Treball va practicar actes d'infracció que van donar lloc a un expedient sancionador, les resolucions dels quals van ser notificades i, resolts els recursos d'alçada, no van poder ser notificades les seues resolucions per haver desaparegut, haver canviat de domicili o altres causes anàlogues, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Expedient: 462009SAT001574  
Empresa: Solexit, SL  
Últim domicili conegut: Polígon industrial 12 Carrer 26  
Població: Alboraya  
  
A les empreses indicades se'ls fa saber que, en el termini de dos mesos a partir de la publicació d'este edicte, podran impugnar les resolucions directament davant de l'orde jurisdiccional social mitjançant demanda davant del jutjat social competent territorialment (articles 10.4 i 69 de la Llei 36/2011, de 10 d'octubre, reguladora de la Jurisdicció Social) i a estos efectes podran examinar en el termini indicat l'expedient que es troba en la Direcció Territorial d'Economia, Indústria, Turisme i Ocupació de la província corresponent. Tot això sense perjuí de qualsevol altre recurs que es considere oportú.  
  
València, 24 de abril de 2013.- El director general de Treball, Cooperativisme i Economia Social: Rafael Miró Pascual.